SUOMEN LÄÄKÄREIDEN					Jäsenkirje 4/2004
BALINT-YHDISTYS

Hyvät yhdistyksen jäsenet!

TAPAHTUNUTTA:
Yhdistyksen syysseminaari `Kasvokivut: näkökulmia hoitoon´ pidettiin Kauniaisten Työväen Akatemiassa lokakuussa. Paikalla olleiden mielestä seminaari yhdessä hammaslääkäreiden kanssa oli onnistunut. Se herätti kiinnostavia ajatuksia ja laajensi ja täydensi käsitystä ihmisen kokonaisuudesta sekä esitteli uusia lähestymis- ja työtapoja. Kiitokset vielä esitysten  pitäjille!

TULEVAA
Lääkäripäivät 2005: Yhdistyksen yhdessä kunnallislääkäreiden kanssa järjestämä osio on tiistaina 11.1.2005 klo 8.30 – 10.00. Tervetuloa kuulemaan ja keskustelemaan. Posteri on esillä vanhaan tapaan E-sarjassa. Sen liitteenä mukaan otettavaa uutta tekstiä. 

Julkaisuriihi  lauantaina 19.3.05 klo 9 – 14. Paikka on Tikkurilassa, Peltolantie 2, ylin kerros, jossa kokoushuone ja saunat sijaitsevat. Edellisessä kirjeessä kerrottu kirjoitushanke on nyt siinä vaiheessa, että riihessä aletaan puida ensimmäisiä kirjoitusluonnoksia. Vielä ehtii mukaan, jos haluaa itse kirjoittaa tai kääntää jotain. Tähän mennessä tarjotuista kirjoituksista ja käännöksistä saa lisätietoa sihteeriltä eeva.makkonen@nic.fi. Riiheen voi osallistua, vaikka ei olisikaan tuottanut omaa tekstiä. Riittää, että on kiinnostunut tarjotuista teksteistä. Editoinnissa kaikkien kommenteilla on arvoa. Riihessä on tarjolla myös lounas ja vuosikokouksen jälkeen halukkaille sauna. Ilmoittautuminen rahastonhoitajalle anita.korhonen@vantaa.fi  Tekstiluonnoksia voidaan lähettää ilmoittautuneille sähköpostilla.

Vuosikokous pidetään julkaisuriihen jälkeen lauantaina 19.3.05 klo 14-15. Käsitellään sääntömääräiset asiat, mm. valitaan hallitukseen jäsenet erovuoroisten tilalle. Olisi mukavaa ja toivottavaa, että saataisiin ehdolle myös hammaslääkäreiltä edustus.

XIV Kansainvälinen Balint-kongressi Tukholmassa 24-27.8.2005
Kongressin ohjelma, hinta, majoitusvaraus ja ilmoittautumisohjeet löytyvät kongressin kotisivuilta osoitteesta www.balint.se 

MUUTA TIEDOTETTAVAA

Balint-yhdistys on vuodesta 2000 tilannut Saksan yhdistyksen toimittamaa Balint Journalia, joka ilmestyy 4 kertaa vuodessa. Tilaus on nyt päätetty lopettaa, koska niin harvat lukevat saksaa ja lehti on kallis. Sen sijaan on tilattu brittien lehti Journal of Balint Society. Se ilmestyy kerran vuodessa ja hinta on 8 £ Suomeen lähetettynä. David Watt on luvannut lähettää meille jo tänä syksynä ilmestyvän lehden. Terveystieteiden kirjasto TERKKO on luvannut toimia molempien lehtien depositiokirjastona ja merkitä lehdet Helka-tietokantaan. Sieltä ne ovat kaikkien lainattavissa ja luettavissa.
Hallitus toivottaa Hyvää Joulua kaikille yhdityksen jäsenille.